ai4bharat/Pralekha huggingface dataset:
ریلوے کی وزارت
بھارتی ریلوے کے بیش قیمتی اثاثے ، جان مورس فائر انجن نے ونٹیج کار نمائش میں اسٹیٹس مین چیلینج ٹرافی حاصل کی ہے
فی الحال ، یہ نیشنل ریل میوزیئم ۔ نئی دہلی میں نمائش کے لئے پیش کئے جانے والے ممتا ز اثاثوں میں شامل ہے
اس کی حیدرآباد کے للّا گوڈ ا کے مقام پر لوکو اینڈ کیریج ورک شاپ میں دیکھ بھال کی گئی ہے، اور یہ 1960 میں ریٹائر کردیا گیا تھا
بھارتی ریلوے کے بیش قیمتی اثاثوں میں سے ایک جان مورس فائر انجن نے 15 جنوری 2023 کو میجر دھیان چند نیشنل اسٹیڈیم میں دی اسٹیٹس مین اور وی سی سی آئی کی جانب سے منعقدہ 56 ویں اسٹیٹس مین ونٹیج اینڈ کلاسک کار ریلی میں حصہ لیا۔ اس کی نیشنل ریل میوزیم نئی دہلی میں دیکھ بھال کی جاتی ہے۔ 56ویں اسٹیشن مین ونٹیج اینڈ کلاسک کار ریلی کو اسٹیٹس مین ہاؤس سے جھنڈی دکھاکر روانہ کیا گیا تھا۔ جان مورس فائر انجن نے اس ریلی کی قیادت کی تھی۔ اس نے کامیابی سے اس سال کا اسٹیٹس مین چیلنج ٹرافی حاصل کی۔
کار ریلی میں اس ممتاز موٹر گاڑی کا بہت چرچا ہوا اور اس ریلی میں آنے والے موٹر گاڑیوں کے شائقین کے مابین یہ سب کی توجہ کا مرکز بن گئی۔ یہاں تک کہ مہمان خصوصی انڈین آئل کارپوریشن لمیٹڈ کے چیئر مین جناب شری کانت مادھو ویدیہ نے بھی اس پر خاص توجہ مرکوز کی ۔ دہلی پولیس کمشنر جناب سنجے اروڑہ ، بہت خوشی سے فائر انجن کے ڈرائیور کی سیٹ پر بیٹھے۔
جان مورس فائر انجن ، 1914 میں مینو فیکچر کیا گیا تھا۔ اور اسے حیدرآباد کے نظام نے آگ پر قابو پانے کے لئے اسٹیٹ ریلوے کےلئے حاصل کرلیا تھا۔ اس کی دیکھ بھال اور بندو بست حیدرآباد میں للّا گوڈا کے مقام پر لوکو اینڈ کیریج ورک شاپ میں کیا جاتا تھا اور اسے 1960 میں ریٹائر کردیا گیا ۔ سردست ، یہ نیشنل ریل میوزیم نئی دہلی میں سب کی توجہ کا خاص مرکز ہے۔ یہ دنیا میں وہ واحد موٹر گاڑی ہے جو اصل شریوز بری اینڈ چیلنجر سولڈ ٹائرس سے لیس ہے اور ابھی تک اس کے آگ بجھانے سے متعلق آلات وسازو سامان کے سبھی حصے اور پرزے اصلی ہیں۔
اس سب سے زیادہ باوقار فائر انجن کو دیکھنے کے لئے بڑی تعداد میں لوگ نمائش میں آئے۔ نمائش کے منتظمین نے ریلوے بورڈ، ہیریٹیج ڈی ٹی ای کے ایگزیگٹیو ڈائریکٹر اور نیشنل ریل میوزیم کے ڈائریکٹر کی کوششوں کی ستائش کی۔جنہوں نے اس ایک صدی سے بھی زیادہ پرانے فائر انجن کی دیکھ بھال اور اسے محفوظ رکھنے کی غرض سے اپنی گراں قدر تعاون اور خدمات انجام دی ہیں۔یہ فائر انجن ، نیشنل ریل میوزیم کے ایک مخصوص مقام کی زینت بنا ہوا ہے۔
وزیراعظم کا دفتر
وزیراعظم نے، گزشتہ مہینے کی ‘من کی بات’ پروگرام کے دلچسپ پہلوؤں کو اجاگر کرتے ہوئے ایک کتابچہ ساجھا کیا ہے
وزیراعظم جناب نریندر مودی نے، گزشتہ مہینے کی ‘من کی بات’ پروگرام کے دلچسپ پہلوؤں کو اجاگر کرتے ہوئے ایک کتابچہ ساجھا کیا ہے۔ اس کتابچہ میں اُن افراد کے انٹرویوز شامل ہیں، جو پچھلے مہینے کی من کی بات پروگرام میں شامل تھے۔ وزیراعظم نے یہ بھی بتایا کہ اس مہینے کا من کی بات پروگرام، 27 مارچ 2022 کو صبح 11 بجے ہوگا۔
ایک ٹوئیٹ میں وزیراعظم نے کہا ؛
‘‘یہاں یہ ایک مختصر اور جامع کتابچہ ہے، جس میں پچھلے مہینے کی ‘من کی بات’ پروگرام کے دلچسپ پہلوؤں کو شامل کیا گیا ہے، جن میں اس پروگرام میں شامل افراد میں سے کچھ لوگوں کے انٹرویوز بھی ہیں۔
میں اس مہینے کے پروگرام میں آپ کی شرکت کے لئے پر امید ہوں، جو 27 اپریل کو صبح 11 بجے ہوگا۔’’ http://davp.nic.in/ebook/mib/mannkibaat/index.html ۔
۔۔۔۔۔۔۔۔۔۔۔۔۔۔۔۔۔۔

U-3198
(
وزیراعظم کا دفتر
علی پور، دہلی میں پیش آئے حادثے پر وزیر اعظم ازحد غمزدہ
وزیر اعظم جناب نریندر مودی نے علی پور، دہلی میں پیش آئے حادثے میں ہوئے جانی اتلاف پر گہرے رنج و غم کا اظہار کیا ہے۔
وزیر اعظم کے دفتر نے ٹوئیٹ کیا؛
’’علی پور، دہلی میں پیش آئے حادثے پر ازحد غمزدہ ہوں۔ میری ہمدردیاں ان لوگوں کے ساتھ ہیں جنہوں نے اپنے عزیز و اقارب کو کھو دیا ہے۔ میں مجروحین کی جلد از جلد صحتیابی کے لیے دعاگو ہوں: وزیر اعظم‘‘
امور داخلہ کی وزارت
پدم ایوارڈز 2021 کے لیے نامزدگی 15 ستمبر 2020 تک کھلی ہوئی ہے
نئی دہلی،2 جولائی، یوم جمہوریہ 2021 کے موقع پر اعلان کیے جانے والے پدم ایوارڈز کے لیے آن لائن نامزدگی / سفارشات کا سلسلہ یکم مئی 2020 سے شروع ہوا ہے۔ پدم ایوارڈز کے لیے نامزدگی کی آخری تاریخ 15 ستمبر 2020 ہے۔ پدم ایوارڈز کے لیے نامزدگی /سفارشات آن لائن وصول کی جائیں گی اور انھیں صرف پدم ایوارڈز پورٹل https://padmaawards.gov.in . پر وصول کی جائیں گی۔
پدم ایوارڈز یعنی پدم ویبھوشن، پدم بھوشن اور پدم شری ملک کے اعلیٰ ترین سویلین ایوارڈز میں شامل ہیں۔ یہ ایوارڈز دینے کا سلسلہ 1954 میں شروع کیا گیا تھا اور ان ایوارڈز کا اعلان ہر سال یوم جمہوریہ کے موقع پر کیا جاتا ہے۔ اس ایوارڈز کا مقصد ‘نمایاں صلاحیت’ کا اعتراف کرنا ہے اور یہ تمام شعبوں/ ڈسیپلنس مثلاً آرٹ، ادب اور تعلیم، کھیل کود، میڈیسن، سماجی کام، سائنس اور انجینئرنگ، عوامی معاملات، سول سروس، تجارت وصنعت وغیرہ میں مثالی نوعیت کی کامیابیوں/ خدمات کے لیے دیئے جاتے ہیں۔ تمام افراد نسل، پیشے پوزیشن یا جنس کی تفریق کے بغیر یہ ایوارڈز حاصل کرنے کے اہل ہیں۔ سرکاری ملازمین جن میں پی ایس یوز میں کام کرنے والے افراد بھی شامل ہیں، سوائے ڈاکٹروں اور سائنسدانوں کے پدم ایوارڈز حاصل کرنے کے اہل نہیں ہیں۔
حکومت نے پدم ایوارڈز کو ‘‘عوامی پدم’’ میں بدلنے کا عزم کر رکھا ہے۔ اس لیے تمام شہریوں سے درخواست کی جاتی ہے کہ وہ نامزدگی / سفارشات کریں جن میں خود اپنی نامزدگی بھی شامل ہے۔
نامزدگی/ سفارشات میں تمام متعلقہ تفصیلات دی جانی چاہئیں جو متذکرہ بالا پدم پورٹل کے فارمیٹ میں درج کی گئی ہیں۔ اس میں بیانیے کی شکل میں ایک توصیفی نوٹ شامل کیا جانا چاہیے  جس میں سفارش کردہ شخص کی خواہ وہ مرد ہو یا عورت اس کے متعلقہ شعبے/ ڈسیپلن میں نمایاں اور مثالی نوعیت کی کامیابیوں/ خدمات کا واضح طور پر ذکر ہو۔
امور داخلہ کی وزارت نے تمام مرکزی وزارتوں/ محکموں، ریاستوں/ مرکز کے زیر انتظام علاقوں کی حکومتوں، بھارت رتن اور پدم ویبھوشن ایوارڈ یافتگان، مہارت کے اداروں سے درخواست کی ہے کہ ایسے باصلاحیت افراد کی نشان دہی کی سنجیدہ کوششیں کی جانی چاہئیں جن کی مہارت اور کامیابیاں تسلیم کیے جانے کی حقدار ہیں۔ اور یہ نامزدگی / سفارشیں خواتین، معاشرے کے کمزور طبقوں، درج فہرست ذاتوں اور درج فہرست قبیلوں، دیویانگ افراد اور ایسے لوگوں میں سے ہونے چاہئیں جو معاشرے کی بے لوث خدمت کر رہے ہیں۔
اس سلسلے میں مزید تفصیلات امور داخلہ کی وزارت کی ویب سائٹ . پر ‘ایوارڈز اینڈ میڈلز’ کی ہیڈنگ کے ذیل میں درج ہیں۔ ان ایوارڈز کے بارے میں ضابطے اور قوانین https://padmaawards.gov.in/AboutAwards.aspx پر دستیاب ہیں۔
وزارتِ تعلیم
مرکزی وزیرتعلیم نےوزارت کےڈیجیٹل تعلیم سے متعلق پیش رفت کاجائزہ لیا
نئی دہلی، 13 جولائی : مرکزی وزیر تعلیم جناب دھرمیندر پردھان نے وزارت تعلیم کے ڈیجیٹل تعلیم کے ان اقدامات کا جائزہ لیا جن میں پی ایم ای وددیہ، نیشنل ڈیجیٹل ایجوکیشن آرکیٹیکچر  ، سوایم سمیت دیگر اقسام کی پہل شامل تھیں۔ وزیر مملکت محترمہ انپورنا دیوی، وزیرمملکت جناب راجکمار رنجن سنگھ اور وزیرمملکت ڈاکٹر سبھاس سرکار نے بھی اس میٹنگ میں شرکت کی۔ وزارت کے اعلی عہدیداروں نے ان اقدامات کے بارے میں ان وزراء کو تفصیلی جانکاری فراہم کرائی۔
تعلیم میں ٹیکنالوجی کی اہمیت پرزور دیتے ہوئے، جناب پردھان نے کہا کہ ٹیکنالوجی کھلی، جامع اور قابل رسائی تعلیم کے اہداف کے حصول میں معاون ثابت ہوگی۔ انہوں نے مزید کہا کہ تعلیم میں ایک متحرک ڈیجیٹل ماحولیاتی نظام طلبا کے لئے سیکھنے کے مواقع کو وسعت فراہم کرے گا ، تعلیم کے شعبے میں جدت طرازی اور کاروباری صلاحیتوں کو فروغ ملے گا۔
وزیر موصوف نے اس بات پر بھی روشنی ڈالی کہ عالمی وبا کووڈ-19 نے ہمیں یہ سکھایا ہے کہ اب تعلیم کے ڈیجیٹل میڈیم کی طرف رخ کرنے کی اشد ضرورت ہے۔انہوں نے یقین دلایا کہ تعلیم کے تسلسل کو یقینی بنانے کے لئے وزارت نے جو ڈیجیٹل اقدامات اٹھائے ہیں اسے مزید مضبوط کیا جائے گا اور منصوبہ بند طریقے سے اسےادارہ جاتی بنایا جائے گا۔
زراعت اور کاشتکاروں کی فلاح و بہبود کی وزارت
حکومت ہند،کسانوں کے مفادات کو تحفظ فراہم کرانے کے لئے ،ہمیشہ پابندرہی ہے- زراعت کے سکریٹری نے، پنجاب سے کسانوں کی 29 یونینوں کے ساتھ میٹنگ کی
نئی دہلی، 15 اکتوبر 2020: زراعت ہمیشہ حکومت ہند کی اولین ترجیح رہی ہے۔مرکزی سرکارنے پنجاب سے کسانوں کی 29 یونینوں کے نمائندگان کو مدعو کیا جوکہ گزشتہ چند دنوں کے دوران ریاست میں احتجاج کے ساتھ منسلک تھے۔ یہ میٹنگ حکومت ہند کے زراعت کے سکریٹری  کی سطح پر منعقد کی جانی تھی۔
اس میٹنگ میں مذکورہ بالا پنجاب کی کسانوں کی یونینوں کے نمائندگان نے شرکت کی ۔ یہ میٹنگ سکریٹری  کے ساتھ منعقدکی گئی۔ میٹنگ میں کسانوں کی بہبود سے متعلق مختلف معاملات پر تقریباََ2 گھنٹے تک تبادلہ خیال کیا گیا۔ میٹنگ کے اختتام پر کسانو ں کی یونین کی جانب سے دو مفاہمت نامے سکریٹری  کے حوالے کئے گئے۔ہندوستان کی سرکار ہمیشہ کسانو ں کے مفادات کو تحفظ فراہم کرانے کی پابند ہے اور ہمیشہ تبادلہ خیال کے لئے تیار ہے۔
وزیراعظم کا دفتر
وزیراعظم نے میگھالیہ کے لوگوں کو ریاست یوم تاسیس پر مبارکباد دی
وزیراعظم جناب نریندر مودی نےمیگھالیہ کے عوام کو ریاست کے قیام کے دن پر مبارکباد پیش کی ہے۔
ایک ٹوئےیٹ میں وزیراعظم نے کہا:
‘‘میگھالیہ کے لوگوں کو ریاست کے یوم تاسیس پر مبارکباد۔ یہ ریاست اپنی دلکش ثقافت، خاص طور پر موسیقی، آرٹ اور کھیلوں سے دلچسپی کے لئے مشہور ہے۔ میگھالیہ کے لوگوں نے مختلف شعبوں میں شاندار کارکردگی کا مظاہرہ کیا ہے۔ میں آنے والے برسوں میں میگھالیہ کی مسلسل ترقی کے دعاگو ہوں۔’’
سٹرک ٹرانسپورٹ اور شاہراہوں کی وزارت
این ایچ اے آئی نے فاس ٹیگ پروگرام کے عمل درآمد کی رفتار کو تیز کیا
نئی دہلی، 18 جولائی 2019، سڑک ٹرانسپورٹ اور شاہراہوں کی وزارت اور ہندوستان کی قومی شاہراہ اتھارٹی ، ٹول پلازہ کی رکاوٹوں کو دور کرنے اور ٹریفک کی بلا رکاوٹ آمد و رفت کو یقینی بنانے نیز اعلان شدہ شرحوں پر صارفین سے فیس وصول کرنے اور مثبت ریڈیو فریکوینسی آئیڈینٹی فکیشن  ٹکنالوجی کا استعمال کرنے کے لئے کل ہند بنیاد پر نیشنل الیکٹرونک ٹول کلیکشن  پروگرام ہے۔
ڈیجیٹل پیمنٹ کو بڑھانے نیز شفافیت میں اضافہ کرنے کے لئے یہ ایک بڑا قدم ہے جسے وزارت نے یکم دسمبر 2019 سے قومی شاہراہوں پر ‘فاسٹ ٹیگ لین’ پر فی پلازہ کی ہر لین کا اعلان کیا تھا۔ہر سمت کی جانب جانے والے ایک لین پر فاسٹ ٹیگ اور ادائیگی کے دوسرے طریقوں کو قبول کرنے کے لئے ایک ہائی برڈ لین بھی بنائی جائے گی۔
چونکہ دسمبر کی مقررہ تاریخ قریب آرہی ہے اس لئے قومی شاہراہ کی شناخت شدہ فی پلازہ پر فاسٹ ٹیگ کو تجربے کی بنیاد پر شروع کرنے کا فیصلہ لیا گیا ہے۔اسے یکم نومبر 2019 اور اس کے بعد تمام ٹول پلازہ پر اس میں اضافہ کیا جائے گا۔ فاسٹ ٹیگ پروگرام کے عمل درآمد کی نگرانی کرنے اور تجرباتی پروگرام کے نفاذ کی نگرانی کے لئے ہر ایک پلازہ پر نوڈل آفیسروں کی تقرری کی گئی ہے تاکہ سواریوں کی آمد و رفت اور ٹول کی وصولی میں شناخت شدہ رکاوٹوں کو دور کیا جاسکے۔نوڈل آفیسرز اور علاقائی آفیسرز دوسرے کے ساتھ اپنے تجربات کے سلسلے میں تبادلہ کریں گے۔ این ایچ اے آئی کے چیئرمین تمام متعلقہ ریجنل آفیسروں  اور این ایچ اے آئی ہیڈ کوارٹر کے افسران نیز آئی ایچ ایم سی ایل کے افسران کے ساتھ روزانہ ویڈیو کانفرنسنگ/ جائزہ میٹنگیں کریں گے تاکہ یکم دسمبر کے مقررہ وقت کے لئے کی جارہی تیاریوں کا جائزہ لیا جاسکے۔عام مسافروں میں بیداری پیدا کرنے ،مارکیٹنگ اور پروموشنل سرگرمیوں میں اضافے کے لئے مختلف ذریعوں جیسے قومی اور مقامی سطح کے اخبارات اور میگزین کی وساطت سے تشہیری پروگرام چلائے جارہے ہیں۔
آج تک مختلف بینکوں اور آئی ایچ ایم سی ایل/ این ایچ اے آئی کے ذریعہ 28500 مقامات سے فاسٹ ٹیگ خریدے جائیں گے۔ ان مقامات میں این ایچ فیس پلازہ، آر ٹی او، کامن سروس سنٹر، ٹرانسپورٹ ہب، بینکوں کی شاخوں، منتخب پٹرول پمپ وغیرہ شامل ہیں۔ خردہ شعبے میں  فاسٹ ٹیگ ایمیزون پر آن لائن اور مختلف بینکوں میں جیسے ایس بی آئی، آئی سی آئی سی آئی بینک، ایکسز بینک، پے ٹی ایم پیمنٹ بینک، ایچ ڈی ایف سی بینک، آئی ڈی ایف سی فرسٹ بینک وغیرہ کی ویب سائٹ سے خریدے جاسکیں گے۔ رکن بینکوں کی تفصیلی فہرست کے لئے www.ihmcl.com پر جاسکتے ہیں۔اہم پرائیویٹ سیکٹر کے بینکوں جیسے آئی سی آئی سی آئی بینک، ایکسز بینک، ایچ ڈی ایف سی بینک وغیرہ کی 12 ہزار سے زائد شاخوں پر بھی فاس ٹیگ کو دستیاب کرایا گیا ہے۔
۔۔۔۔۔۔۔۔۔۔۔
U- 5155
(Visitor Counter : 114
مواصلات اور اطلاعاتی ٹیکنالوجی کی وزارت
ڈاکخانوں کے محکمے نے تمام چھوٹی بچت اسکیموں کی سہولت کوبرانچ پوسٹ آفس کی سطح تک توسیع دی
اس فیصلے کا مقصد تمام ڈاکخانوں کی بچت اسکیموں کو لوگوں کے دروازوں تک لاکر دیہی ہندوستان کو بااختیار بنانا ہے
دیہی علاقوں میں ڈاکخانوں کے نیٹ ورک اورڈاک خدمات کو مستحکم کرنے نیز گاؤں میں اکثریت تک چھوٹی بچت اسکیموں کی سہولت فراہم کرنے کیلئے ڈاکخانوں کے محکمے نے اب تمام چھوٹی بچت اسکیموں کی توسیع برانچ پوسٹ آفس کی سطح تک کردی ہے۔
دیہی علاقوں میں 131113 برانچ ڈاکخانے کام کررہے ہیں۔ لیٹر، اسپیڈ پوسٹ ، پارسل، الیکٹرانک منی آرڈر، دیہی پوسٹل لائف انشورنس کی سہولیات فراہم کرنے کے علاوہ یہ برانچ ڈاک خانے پوسٹ آفس بچت کھاتہ، ریکرنگ ڈپازٹ، ٹائم ڈپازٹ اور سوکنیا سمردھی اکاؤنٹ اسکیموں کی سہولیات اب تک فراہم کررہے تھے۔
نئے حکم نامے نے برانچ ڈاکخانوں کو پبلک پروویڈنٹ فنڈ، ماہانہ آمدنی اسکیم، نیشنل سیونگ سرٹیفکیٹ ، کسان وکاس پتر اور معمر شہریوں کی بچت اسکیموں کی سہولتیں فراہم کرنے کی اجازت دے دی ہے۔ گاؤں میں رہائش پذیر لوگ بھی اب وہی ڈاکخانوں کی بچت بینک سہولیات حاصل کرسکیں گے جو شہری علاقوں میں اب تک لوگ حاصل کررہے تھے۔ یہ لوگ اب اپنے گاؤں میں بھی ڈاکخانے کےذریعے ان مقبول عام اسکیموں میں اپنے بچت کھاتوں میں رقومات جمع کرسکیں گے۔ محکمہ ڈاک کا تمام ڈاکخانے کی بچت اسکیموں کو لوگوں کے دروازے تک لاکر دیہی ہندوستان کو بااختیار بنانے کیلئے اٹھایا گیا ایک دیگر قدم ہے۔
م ن۔م ع۔ ع ن
U NO: 4144
(Visitor Counter : 118
زراعت اور کاشتکاروں کی فلاح و بہبود کی وزارت
خریف مارکیٹنگ سیزن 21-2020 کے دورا ن کم از کم امدادی قیمت  کی کارروائیاں
خریف مارکیٹنگ سیزن کی سرکاری خرید کی کارروائیوں سے تقریباََ 36.13 لاکھ دھانوں کے کسانوں کو فائدہ ہوا ہے،جس میں کم سے کم امدادی قیمت کی قدر 66135.01 کروڑروپے رہی
خریف21-2020 کے لئے دھان کی خریداری، پنجاب، ہریانہ، اترپردیش، تلنگانہ، اتراکھنڈ، تمل ناڈو ، چندی گڑھ ، جموں و کشمیر ، کیرل ، گجرات، آندھراپردیش، چھتیس گڑھ،اڈیشہ، مدھیہ پردیش، بہار اور مہاراشٹر کی ریاستو ں نیز مرکز کے زیر انتظام علاقوں میں آسانی سے جاری ہیں۔ گزشتہ سال کے 292.37 ایل ایم ٹی کے مقابلے میں اس سال  350.29 ایل ایم ٹی سے زیادہ دھان کی خریداری کی جاچکی ہے او ر اس طرح گزشتہ سال کے مقابلہ میں دھان کی خریداری میں 19.81 فی صد کا اضافہ درج کیا گیا ہے۔ 350.29 ایل ایم ٹی کی کل خرید میں سے اکیلے پنجاب نے،30 نومبر 2020 کو ریاست میں سرکاری خرید کے بندہونے تک 202.77 ایل ایم ٹی کا تعاون دیا ہے، جو کل خرید کا 57.88 فی صد ہے۔
کل 66135.01 کروڑ روپئے کے ایم ایس پی کے ساتھ فی الحال جاری کے ایم ایس خرید کے عمل سے تقریباً 36.13 لاکھ کسانوں کو فائدہ ہوچکا ہے۔
اس کے علاوہ ریاستوں سے تجویز کی بنیاد پر خریف مارکٹنگ سیزن 2020 کے لئے تمل ناڈو ، کرناٹک، مہاراشٹر، تلنگانہ، گجرات ، ہریانہ ، اترپردیش، اڈیشہ، راجستھان اور آندھراپردیش سے قیمت کی امدادی اسکیم  کے تحت48.11لاکھ میٹرک ٹن دال اور تلہن کی خرید کے لئے منظوری دی گئی تھی۔ اس کےعلاوہ آندھراپردیش ، کرناٹک ، تمل ناڈو اور کیرالہ کے لئے کھوپرے  کی 1.23 لاکھ میٹرک ٹن کی خرید کو بھی منظوری دی گئی۔پی ایس ایس کے تحت دیگر ریاستوں نیز مرکز کے زیر انتظام علاقوں سے خرید کی تجاویز کی موصولی پر دال، تلہن اور کھوپرے کے لئے بھی منظوری دی جائے گی تاکہ نوٹیفائیڈ فصل کی مدت کے دوران بازار کی قیمت ایم ایس پی سے کم ہونے کی حالت میں سال 21-2020 کے لئے نوٹیفائیڈ ایم ایس پی کی بنیاد پر ان فصلوں کے ایف اے کیو گریڈ کی خرید ، ریاست کی طرف سے مقررہ خرید ایجنسیوں کے توسط سے مرکزی نوڈل ایجنسیوں کے ذریعہ متعلقہ ریاستوں نیز مرکز کے زیر انتظام علاقوں میں براہ راست رجسٹرڈ کسانوں سے کی جاسکے۔
07 دسمبر 2020 تک سرکار نے اپنی نوڈل ایجنسیوں کے توسط سے794.85کروڑ روپئے کی ایم ایس پی والی مونگ، اڑد، مونگ پھلی اور سویابین کی 139458.85 میٹرک ٹن کی خرید کی جس سے تمل ناڈو، مہاراشٹر، گجرات، ہریانہ اور راجستھان کے 79201 کسانوں کو فائدہ ہوا۔
اسی طرح 7 دسمبر 2020 تک 52.40 کروڑ روپئے کے ایم ایس پی پر 5089 میٹرک ٹن کھوپرے  کی خرید کی گئی ہے جس سے کرناٹک اور تمل ناڈو کے3,961 کسانوں کو فائدہ ہوا ہے جبکہ پچھلے سال اسی مدت کے دوران 293.34 میٹرک ٹن کھوپرے کی خرید کی گئی تھی۔ کھوپرے اور اڑد کے سلسلے میں زیادہ تر بڑی پیداواری ریاستوں میں قیمتیں ایم ایس پی سے زیادہ ہیں۔ متعلقہ ریاست نیز مرکز کے زیر انتظام علاقوں کی حکومتوں خریف کی فصل دال اور تلہن کے سلسلے میں آمد کی بنیاد پر متعلقہ ریاستوں کے ذریعہ طے کی گئی تاریخ سے خرید شروع کرنے کے لئے ضروری انتظامات میں مصروف ہیں۔
پنجاب، ہریانہ، راجستھان، مدھیہ پردیش، مہاراشٹر، گجرات، تلنگانہ، آندھراپردیش، اڈیشہ اور کرناٹک ریاستوں میں ایم ایس پی کے تحت بیج کپاس  کی خرید کا عمل حسب معمول جاری ہے۔ 7 دسمبر 2020 تک کپاس کی4101018 گانٹھیں خریدی کی گئی جن کی قیمت 12000.95 کروڑ روپئے ہے جس سے 796726 کسانوں کو فائدہ ہوا ہے۔
وزارت اطلاعات ونشریات
وزیراعظم کا جموں و کشمیر کی تیز رفتار ترقی کے لئے شمولیاتی ترقی کے روڈ میپ کا تصور:مروگن
نئی دہلی:11؍اکتوبر2021:
مرکزی وزیر مملکت برائے اطلاعات و نشریات اور ماہی پروری، مویشی پروری اور ڈیئری ڈاکٹر ایل مروگن نے آج کہا کہ وزیراعظم نریندر مودی کی شمولیاتی ترقی اور بہتر حکمرانی کے تصور اور جموں و کشمیر انتظامیہ کے ذریعہ اپنائے گئے نظریہ کی مدد سے مرکز کے زیر انتظام علاقہبڑے پیمانے پر ترقی کے راستے پر گامزن ہوگیا ہے۔
ڈاکٹر مروگن نے آل انڈیا ریڈیو سرینگر کے اپنے دورے کے موقع پر کہا ، جہاں انہوں نے نوتشکیل شدہ پرسار بھارتی آڈیٹوریئم کا افتتاح کیا۔ اس آڈیٹوریم کو سال 2014 میں آنےو الے تباہ کن سیلاب سے نقصان پہنچا تھا۔
اپنے خطاب میں ڈاکٹر مروگن نے آل انڈیا ریڈیو سری نگر اور دورشن کیندر سری نگر کے ذریعہ ادا کئے گئے کردار کی تعریف کی۔ انہوں نے کہا کہ یہ دونوں ادارے گزشتہ کئی دہائیوں سے کئی زبانوں میں معیاری پروگرام بنا رہے ہیں ۔انہوں نے 2014 کی تباہ کن سیلاب اور کووڈ-19 وبا کے دوران ا ے آئی آر سری نگر اور دوردرشن کیندر سری نگر کے ذریعہ ادا کئے گئے کردار کا خاص طور پر ذکر کیا۔
ڈاکٹر مروگن نے کہا کہ سرحدی علاقے میںہونے کی وجہ سے ، اے آئی آر سرینگر اور دوردرشن کیندرسرینگر دشمن پڑوسی ممالک کی طرف سے پھیلائے جانے والے پروپیگنڈے اور ناخوشگوار بیانات کا مقابلہ کرنے میں اہم کردار ادا کر رہے ہیں۔
اس موقع پر ثقافتی پروگرام بھی پیش کیا گیا۔ اس سے پہلے آل انڈیا ریڈیو اور دوردرشن ، نارتھ زون کے ایڈیشنل ڈائرکٹر جنرل ایم ایس انصاری نے استقبالیہ خطاب کیا اور اے آئی آر  کے ڈپٹی ڈائرکٹر جنرل آدتیہ چترویدی نے شکریہ ادا کیا ۔
بعد میں وزیر موصوف نے ٹراوٹ کلچر فارم لاریبل داچی گام کا دورہ کیا۔ وزیر موصوف نے فارم میں دستیاب ماہی پروری یونٹز،مشینری اور دیگر سہولیات کا معائنہکیا اور ماہی پروری کرنے والے کسانوں سے بات چیت کی۔ انہوں نے فیض یافتگان کو پردھان منتری متسیہ سمپدا یوجنا  کے تحت ٹراوٹ یونٹز سونپی۔
وزیر موصوف نے کسانوں کے ساتھ بات چیت کے دوران کہا کہ بھارت سرکار کسانوں کی آمدنی کو دوگنا کرنے کے لئے پرعزم ہے اور وزیراعظم کی قیادت میں کئی پہل کی گئی ہے۔
انہوں نے نوجوانوں سے آگے آکر ملک کی تعمیر کا حصہ بننے کی اپیل کی۔ انہوں نے کہا کہ ٹراوٹ مچھلی پالنا آمدنی کا اہم ذریعہ بن کر ابھرا ہے اور لوگوں کو اس کا ہر ممکن فائدہ اٹھانا چاہئے۔
وزیرموصوف کو بتایا گیا کہ ماہی گیری کا محکمہ سبھی ضلعوں میں ہیچریز قائم کرکے کسانوں کو فنگلرلنگ فش کی فراہم کررہا ہے۔ وزیرموصوف کو یہ بھی بتایا گیا کہ ٹراوٹ کی مارکیٹ میں دستیابی بڑھانے کے لیے مختلف مقامات پر سیلز سنٹر قائم کیے گئے ہیں۔
امور داخلہ کی وزارت
امور داخلہ اور تعاون کے مرکزی وزیر جناب امیت شاہ نے چھہترویں یوم آزادی پر شہریوں کو مبارکباد دی
آج کا دن ہندوستانی ثقافت، فعال جمہوری روایات اور گزشتہ پچہتر برسوں پر محیط حصولیابیوں پر فخر کرنے کا دن ہے
میں آزادی دلانے والے مجاہدین آزادی اور ملک کے دفاع میں اپنا سب کچھ نچھاور کردینے والے بہادر فوجیوں کو خراج عقیدت پیش کرتا ہوں
وزیر اعظم جناب نریندر مودی قومی مفادات کو کلیدی اہمیت دے کر ہمارے بہادر مجاہدین آزادی کے مضبوط اور خود کفیل ہندوستان کے خواب کو پوراکررہے ہیں
آزادی کا امرت مہوتسو کے موقع پر میں ہر کسی سے اپیل کرتا ہوں کہ وہ سخت محنت کےساتھ ترقی کے اس سفر میں حصہ لیں تاکہ ہندوستان کو ہماری آزادی کے صد سالہ وقت تک پھر سے وشو گرو بنایا جاسکے
امور داخلہ اور تعاون کے مرکزی وزیر جناب امیت شاہ نے چھہترویں یوم آزادی پر عوام کو مبارکباد دی ہے۔ ایک ٹوئیٹ میں جناب امیت شاہ نے کہا کہ آج کا دن ہندوستانی ثقافت ، فعال جمہوری روایات اور گزشتہ پچہتر برسوں پر محیط حصولیابیوں پر فخر کرنے کا دن ہے۔ میں آزادی دلانے والے مجاہدین آزادی اور ملک کے دفاع میں اپنا سب کچھ قربان کردینے والے بہادر فوجیوں کو خراج عقیدت پیش کرتا ہوں۔
جناب امیت شاہ نے کہا کہ ہمارے وزیر اعظم جناب نریندر مودی قومی مفادات کو کلیدی اہمیت دے کر ہمارے بہادر مجاہدین آزادی کے مضبوط اور خود کفیل ہندوستان کے خواب کو پورا کررہے ہیں۔ ہر شہری کو سخت محنت کے ساتھ ترقی کے اس سفر میں حصہ لینا چاہئے تاکہ آزادی کے سو سال پورے ہونے تک ہندوستان کو ایک بار پھر وشو گرو بنایا جاسکے۔
سٹرک ٹرانسپورٹ اور شاہراہوں کی وزارت
ٹریکٹروں کیلئے آلودگی کے اخراج کے ضابطےاگلے سال اکتوبر سے اور تعمیراتی سامان کی گاڑیوں کیلئے آلودگی کے اخراج کے ضابطے اپریل 2021 سے قابل اطلاق ہوں گے
سڑک، نقل وحمل اور شاہراہوں کی وزارت نے جی ایس آر 598 مؤرخہ 30 ستمبر 2020 کے ذریعے سی ایم وی آر 1989 میں ترمیم کو نوٹیفائی کیا ہے جس کے تحت ٹریکٹروں کیلئے آلودگی کے اخراج کے ضابطے کے اگلے مرحلے  کو نافذ کرنے کی تاریخ کو اس سال کے اکتوبر سے مؤخر کرکے اگلے سال کے یکم اکتوبر تک کردیا گیا ہے۔ وزارت کو زراعت کی وزارت ، ٹریکٹر مینوفیکچررزاور زرعی تنظیموں کی جانب سے اس سلسلے میں درخواستیں موصول ہوئی تھیں۔ تعمیراتی سامان کی گاڑیوں کیلئے آلودگی کے اخراج کے ضابطے کے اگلے مرحلے کا اطلاق یکم اپریل 2020 کی تاریخ سے ہوگا اس طرح اس کو اگلے چھ مہینے کیلئے مؤخر کردیا گیا ہے۔
اس ترمیم میں دیگر موٹرگاڑیوں کے آلودگی کے اخراج کے ضابطوں کے درمیان الجھن کو ختم کرنے کی کوشش کی گئی ہے، جن میں بی ایس ضابطے کے طور پر اور زرعی مشینری، تعمیراتی سامان کی گاڑیوں اور اس طرح کے دیگر آلات شامل ہیں۔ ترمیم میں درج ذیل اُمور شامل ہیں:
- زرعی مشینری  اور تعمیراتی سامان کی گاڑیوں کے لئے اخراج کے ضابطے کو الگ کرنا، اور
- بھارت اسٹیج  –IV اوربھارت اسٹیج -V کے آلودگی کے اخراج کے ضابطے کے مجموعے میں تبدیلی کرکے۔
زرعی ٹریکٹروں اور دیگر آلات کیلئے ٹی آر ای ایم مرحلہ-IV اور ٹی آر ای ایم مرحلہ-V تک کردیا گیا ہے۔
تعمیراتی سامان کی گاڑیوں کیلئے سی ای وی مرحلہ-IV اور سی ای وی مرحلہ -V تک کردیا گیا ہے۔
ان ضابطوں میں ترمیم سے متعلق مسودہ ضابطوں کو نوٹیفکیشن نمبر جی ایس آر 491 مورخہ 5 اگست 2020 کے ذریعے شائع کیا گیا تھا۔
-----------------------
م ن۔م ع۔ ع ن
U NO: 6106
(Visitor Counter : 79
وزارت خزانہ
جی ایس ٹی کی بھرپائی کے حوالے سے ریاستوں / مرکز کے زیرانتظام علاقوں کے لئے تازہ ترین صورتحال پر مبنی نوٹ جاری کیا گیا
سال 21-2020 کے سلسلے میں ریاستوں کے لئے2.78 لاکھ کروڑ روپئے کی رقم بھرپائی کے طور پر جاری کی گئی،اب اس سال کے لئے کچھ بھی زیرالتوا نہیں ہے
مرکز نے 7.35 لاکھ کروڑ روپئے کی رقم جاری کی ہے اور سال 22-2021 کے لئے صرف 78704 کروڑ روپئے بھرپائی کی رقم کے طور پر ادا کئے جانے ہیں
جی ایس ٹی کے متعارف کرائے جانے کے وقت آئین میں کی جانے والی ایک ترمیم میں اس کاالتزام رکھا گیا کہ پارلیمنٹ از روئے قانون ریاستو ں کو جی ایس ٹی کے متعارف کرائے جانے کے بنا پر ہونےوالے مالی نقصان کی بھرپائی کے لئے 5 سال تک معاوضہ ادا کرے گی ۔ اس کے مطابق ریاستوں کو جی ایس ٹی کے نقصان کی تلافی کا قانون وضع کیا گیا تھا ،جو جی ایس ٹی میں شامل کئے گئے ٹیکسوں سے 16-2015 میں محصولات پر ہونے وا لی سال بہ سال 14 فیصد نمو کے مد مقابل تلافی کی رقم جاری کئے جانے کا التزام رکھتاہے ۔ اس بھرپائی کی کل رقم کو معاوضہ فنڈ میں جمع کرادیا جاتا ہے اور قانون کے مطابق اسی فنڈ سے بھرپائی کی رقم جاری کی جاتی ہے ۔ فی الحال ، پان مسالہ، تمباکو، کوئلہ اور کاروں جیسی چیزوں پر محصول وصول کیا جاتا ہے ۔
اس فنڈ سے سال 18-2017 کے لئے 49000 کروڑ روپئے کی رقم نقصان کی تلافی کے طور پر جاری کی جاچکی ہے ، جو 2018-19 کے لئے بڑھ کر 83 ہزار کروڑ روپئے ہوگئی اور سال 20-2019 کے لئے مزید اضافہ کے ساتھ یہ رقم 1.65 لاکھ کروڑ روپئے تک پہنچ گئی ۔ ان تین برسوں کے دوران، ریاستوں کے لئے تقریبا3 لاکھ کروڑ روپئے کی رقم معاوضہ کے طور پر جاری کی گئی تھی ۔ البتہ،21-2020 کے دوران محصولات پر کووڈ عالمی وبا سے پڑنے والے اثرات کی بنیاد پر بھرپائی کی ضرورت میں قابل لحاظ اضافہ ہوگیا۔ا س بات کو یقینی بنانے کے لئے کہ کووڈ اور اس سے متعلقہ معاملات سے نمٹنے کے لئے ریاستوں کے پاس مناسب اور بروقت استعمال کےلئے وسائل موجود رہیں،مرکز نے سال 21-2020 میں 1.1 لاکھ کروڑ روپئے قرض لئے اور سال 22-2021 میں 1.59 لاکھ کروڑ روپئے قرض لئے اور ا ن کو یکے بعد دیگرے کی بنیاد پر ریاستوں کو منتقل کردیا گیا ۔ سال 22-2021 کے دوران ، مرکز نے اس بات کاالتزام کیا کہ 1.59 لاکھ کروڑ روپئے کی رقم پیشگی طور پر فراہم کرادی جائے تاکہ اس با ت کو یقینی بنایا جاسکے کہ سال کے ابتدائی حصے میں ریاستوں کے پاس مناسب مقدار میں وسائل موجود رہیں ۔
اس قرضے کو دھیان میں رکھتے ہوئے ، نقصان کی تلافی کے طور پر 2.78 لاکھ کروڑ روپئے سال 21-2020 کے لئے ریاستوں کو جاری کردیئے گئے ہیں اور اس سال کے لئے کسی رقم کی ادائیگی باقی نہیں ہے ۔ 7.35 لاکھ کروڑ روپئے ، جس میں یکے بعد دیگرے کی بنیاد پر جاری کی جانے وا لی امدادی رقم بھی شامل ہے ، اب تک ریاستوں کے لئے جاری کئے جاچکے ہیں ۔سردست ، صرف سال 22-2021 کےلئے 78704 کروڑ روپئے بھرپائی کے طور پر ادا کئےجانے باقی ہیں اوراس کا سبب فنڈ میں ناکافی بیلنس کا ہونا ہے ، جس سے اب صرف چار مہینے کے لئے تلافی کی رقم جاری کی جاسکتی ہے ۔
عام حالات میں ،سال کے دوران کسی بھی مالی سال کے اپریل تا جنوری 10 مہینوں کے لئے بھرپائی کی رقم جاری کی جاتی ہے جبکہ صرف فروری اور مارچ کے لئے معاوضہ کی رقم اگلے مالی سال میں جاری کی جاتی ہے ۔جیسا کہ پہلے وضاحت کی جاچکی ہے ، سال 2021-22 کے 10 مہینوں میں سے 8 مہینوں کے لئے معاوضہ کی رقم پہلے ہی ریاستوں کو جاری کی جاچکی ہے ۔ جیسے ہی محصولات سے حاصل ہونے والی رقوم معاوضہ فنڈمیں آجاتی ہیں ، زیرالتوامعاوضہ کی رقم بھی جاری کردی جائے گی ۔
ٹیکسٹائلز کی وزارت
سوتی دھاگوں پر آمدات
نئی دہلی، 13 دسمبر 2019، ٹکسٹائلز کی وزیر محترمہ اسمرتی زوبن ایرانی نے ایک سوال کے تحریری جواب میں آج لوک سبھا کو بتایا کہ کمرشیل انٹلی جنس اور شماریات کے ڈائرکٹوریٹ جنرل کے اعداد و شمار کے مطابق سوتی دھاگوں کی برآمدات 18۔2017 میں 3.9 بلین امریکی ڈالر کی بقدر ہوگئی ہے۔ اس طرح برآمدات میں 14 فیصد کا اضافہ ہوا ہے۔
سوتی دھاگوں کی برآمدات 19۔2018 میں 3.89 بلین امریکی ڈالر کی بقدر رہی جو 16۔2015 سے اب تک سب سے زیادہ ہے۔
۔۔۔۔۔۔۔۔۔۔۔
م ن۔ ش س۔ن ا۔
U- 5847
(Visitor Counter : 67